laion/Wikipedia-Exotic huggingface dataset:
הנשיקה האחרונה של הקיסר

היוצא מן הכלל (באנגלית: The Exception) הוא סרט בריטי-אמריקני אשר הופץ בישראל בשם הנשיקה האחרונה של הקיסר (The Kaiser's Last Kiss). הסרט עוסק בשנותיו האחרונות של וילהלם השני, קיסר גרמניה, כגולה בארמון דורן שבהולנד. עלילת הסרט מבוססת על ספרו של אלן ג'וד "הנשיקה האחרונה של הקיסר". אף על פי שהעלילה מתרחשת בהולנד, הוא צולם בבלגיה במהלך שישה שבועות בשנת 2015. הקרנת הבכורה שלו הייתה בפסטיבל הסרטים הבינלאומי של טורונטו ב-12 בספטמבר 2016. בשנות מלחמת העולם השנייה, שטפן ברנדט (ג'יי קורטני) הוא האופטמן בוורמאכט אשר נפצע במהלך המערכה בפולין. הוא פטריוט גרמני ומאמין ברוחו של הוורמאכט, אך סולד מפשעי המלחמה הגרמניים. מאז פציעתו הוא ממלא עבור הצבא עבודות משרדיות. ב-1940, בעקבות הקרב על הולנד, הוא מקבל משימה מיוחדת. הוא אמור לפקד על קבוצת חיילים שתדאג לביטחונו של וילהלם השני, קיסר גרמניה הגולה שנמצא כבר למעלה מעשרים שנה באחוזת דורן שבהולנד, אולם עדיין מהווה סמל לאומי בעיני גרמנים רבים. ברנדט מגיע לאחוזה ומתוודע שם לקיסר הזקן (כריסטופר פלאמר), לרעייתו הרמינה, נסיכת רויס-גרייץ (ג'נט מק'תיר), ולמנהל משק הבית הקיסרי אוברסט זיגורד פון אילזמן (בן דניאלס). הוא נפגש עם מפקד הגסטאפו המקומי שמודיע לו כי יש חשש שסוכן בריטי חדר לאחוזה על מנת להתנקש בקיסר. ברנדט נפגש גם עם מיקה דה יונג (לילי ג'יימס) הולנדית העובדת כמשרתת באחוזה, והם מתאהבים. מיקה מספרת לברנדט שהיא יהודייה אולם הוא משיב שזה לא מעניין אותו. עם זאת, ברנדט מגלה שמיקה נפגשת בחשאי עם הכומר המקומי של העיירה. אשתו של הקיסר מקווה להשתמש בשלטון הנאצי במטרה להחזיר את משפחתה לשלטון בגרמניה. היא מארגנת ביקור באחוזה של היינריך הימלר (אדי מארסן) אשר נפגש עם הקיסר ומודיע לו שהיטלר החליט לאפשר לו לחזור לשלטון בגרמניה בתור מונרך חוקתי. לאחר מכן נפגש הימלר עם ברנדט ומספר לו שההצעה של היטלר היא למעשה תרמית שנועדה לחשוף את אחרוני המלוכנים הגרמנים. במקביל, אנשי הגסטאפו מגלים שהכומר המקומי מעביר תשדורות לבריטים, ומבין שמיקה היא למעשה המרגלת שחדרה לאחוזה. הוא מתעמת אתה אולם מחליט שלא להסגיר אותה. לאחר מכן מתקיימת אוכל הימלר ארוחת ערב עם המשפחה הקיסרית, ומספר בהנאה על השמדת יהודים ובעלי מוגבלויות. הקיסר מזדעזע, אולם לא אומר דבר. לאחר ארוחת הערב יוצא הקיסר לבדו אל היער, ומיקה פוגשת אותו ומוסרת לו הצעה מווינסטון צ'רצ'יל לחזור לשלטון בגרמניה לאחר המלחמה אם יעבור לשתף פעולה עם בעלות הברית. הקיסר חוטף התקף לב ומיקה רצה לחפש עזרה. במקביל, הכומר נשבר בחקירת הגסטאפו ומספר להם שמיקה היא המרגלת. אנשי הגסטאפו נכנסים לאחוזה במטרה לחפש את מיקה, אולם ברנדט מסתיר אותה בתוך הטנדר שעליו הוא מעמיס גם את הקיסר החולה במטרה להבריח אותו לבית החולים. הקיסר משתף פעולה עם התרמית ולא חושף את מיקה. כשהם מתרחקים מהאחוזה, מיקה נמלטת ואומרת לברנדט לחפש אותה לאחר המלחמה. בסוף הסרט מקבל ברנדט מסר ממיקה דרך הצלב האדום, ומגלה שהיא הגיעה בשלום ללונדון. לאחר מכן מראית מיקה עצמה ממתינה לפגישה עם צ'רצ'יל, ומתגלה כי היא בהריון. "הנשיקה האחרונה של הקיסר", במסד הנתונים הקולנועיים IMDb (באנגלית) "הנשיקה האחרונה של הקיסר", באתר AllMovie (באנגלית) "הנשיקה האחרונה של הקיסר", באתר Rotten Tomatoes (באנגלית) "הנשיקה האחרונה של הקיסר", באתר Metacritic (באנגלית) "הנשיקה האחרונה של הקיסר", במסד הנתונים הקולנועיים KinoPoisk (ברוסית)
שלמה אהרוני

שלמה אהרוני (1955 - 18 בפברואר 2019) הוא ספורטאי ספורט נכים ישראלי, השתתף ארבע פעמים במשחקים הפאראלימפיים. אהרוני נולד בגולפיגאן שבאיראן ובהיותו בן שלוש עלתה משפחתו לישראל. גדל במחנה העולים בחצור הגלילית ובחולון. בשנת 1973 התגייס לשירות צבאי בחטיבת גולני. בנובמבר 1974, במהלך סיור לילי בגבול לבנון, נפצע מפליטת כדור ונפגע בעמוד השדרה. הוא נותר משותק בגפיים התחתונות ועבר תקופת שיקום, לאחריה החל לעסוק בספורט שיקומי והתמקד בקליעה ובטניס שולחן. במשחקים הפאראלימפיים ניו יורק וסטוק מנדוויל (1984) התחרה בקליעה. במשחקים הפאראלימפיים סיאול (1988) התחרה בטניס שולחן ליחידים. במשחקים הפאראלימפיים ברצלונה (1992) ובמשחקים הפאראלימפיים אטלנטה (1996) התחרה בטניס שולחן ליחידים ולזוגות. בשנת 2018 הוענק לו אות "מופת שיקומי" של משרד הביטחון. אהרוני היה בעל תואר ראשון במדע המדינה ולימודי עבודה מאוניברסיטת תל אביב. למד לימודי אמנות במכון אבני ועסק בציור ובפיסול. היה נשוי ואב לשלושה ילדים. בשנת 2019 נפטר מסרטן. הוא הוכר כחלל צה"ל בהיותו נכה צה"ל שנפטר לאחר השירות. קורות החיים של שלמה אהרוני, באתר "יזכור" של משרד הביטחון פירוט השתתפותו בתחרויות המשחקים הפאראלימפיים באתר הרשמי של IPC (באנגלית) משיקום לחירות: סיפורו של שלומי אהרוני - סרטון של משרד הביטחון
קפיטן-לויטננט

קפיטן-לויטננט, בקצרה: KptLt / ברשימות: KL‏, היא דרגת קצונה בקבוצת ההיררכיה הצבאית של הקברניטים של הבונדסוור הגרמני. הדרגה מדורגת כ-OF-2 בנאט"ו, ומקבילה להאופטמן ב-Heer וה-Luftwaffe. הדרגה מדורגת A11 או A12 בכללי השכר של משרד ההגנה הפדרלי. דרגת לויטננט של צי ארצות הברית שווה ל-Kapitänleutnant בהיררכיה הצבאית של נאט"ו (מסווגת כ-OF-2). עם זאת, בצי הגרמני Kapitänleutnant עשוי להיות מוקצה למה שמכונה "קריירת קצין קו" (בגרמנית: Truppendienstlaufbahn או Truppendienstoffizier) או "קריירת קצין מומחה" (בגרמנית: Fachdienstlaufbahn או Fachdienstoffizier, רשמית: Offizier des militärfahlichen Dienstes). סימני הדרגה שלו, המולבשים על השרוולים והכתפיים, הם כוכב מחומש זהוב אחד מעל שני פסים זהובים עם חצי פס אחד ביניהם (ללא הכוכב כאשר עונדים לולאות דרגה). קצין Kapitänleutnant (קצין קו) יכול לפקד על ספינות קטנות (למשל צוללת מסדרה 206A, שולת מוקשים מסדרה 332) או לשרת כקצין לוחמה ראשי בספינות מלחמה גדולות יותר, מה שמעניק לדרגת האחריות יותר לצד אלו של לוטננט קומנדר בצי ארצות הברית או הצי המלכותי. רצף הדרגות (מלמעלה למטה) באותה קבוצה מסוימת הוא כדלקמן: OF-5: קפיטן-צור-זי / אוברסט OF-4: פריגטנקפיטן / אוברסט-לויטננט OF-3: קורבטן-קפיטן / מיור OF-2: קפיטן-לויטננט / האופטמן Kapitänleutnant עשוי להיות דרגת קצין בכיר מומחה, דומה לקצין מפקד בארצות הברית, עם זאת, הוא זוטר ל-Stabskapitänleutnant . אנשי צבא ב"קריירת קציני קו" מדלגים על דרגת Stabskapitänleutnant, על ידי קידום קבוע מ-Kapitänleutnant (OF-2) ל-Korvettenkapitän (OF-3). רצף הדרגות (גישה מלמעלה למטה) באותה קבוצה מסוימת הוא כדלקמן: OF-2a: שטאבס-קפיטן-לויטננט / שטאבס-האופטמן OF-2b: קפיטן-לויטננט / האופטמן OF-1a: אוברלויטננט-צור-זי / אובר-לויטננט OF-1b: לויטננט-צור-זי / לויטננט מדיה וקבצים בנושא קפיטן-לויטננט בוויקישיתוף STANAG 2116
אדולף סוטרו

אדולף היינריך ג'וזף סוטרו (באנגלית: Adolph Heinrich Joseph Sutro; ‏29 באפריל 1830, אאכן - 8 באוגוסט 1898) היה מהנדס, פוליטיקאי ופילנתרופ אמריקאי יליד גרמניה ממוצא יהודי. ראש העירייה (אנ') ה-24 של סן פרנסיסקו (1895–1897). סוטרו עבר לעיירת הכורים וירג'יניה סיטי שבנבדה ועשה הון רב במרבץ הכסף "קומסטוק לוד" (אנ'). מספר מקומות בסן פרנסיסקו נושאים את שמו לזכר תרומתו לעיר. הוא רכש את אוסף העתיקות של מוזס וילהלם שפירא מאת אלמנתו, בעת ביקורו בירושלים בסביבות 1885. נפטר כשנה לאחר פרישתו מתפקיד ראש עיריית סן פרנסיסקו, ונקבר בבית הקברות בית שלום (אנ') בקולמה שבקליפורניה. מדיה וקבצים בנושא אדולף סוטרו בוויקישיתוף אדולף סוטרו, באתר "Find a Grave" (באנגלית) ערך זה הוא קצרמר בנושא ארצות הברית ובנושא אישים. אתם מוזמנים לתרום לוויקיפדיה ולהרחיב אותו.
בית הקברות בית שלום

בית הקברות בית שלום או בית השלום (באנגלית: Home of Peace Cemetery) הוא שמם של בתי קברות רבים בקליפורניה ובמקומות נוספים בארצות הברית. האם התכוונתם ל... בית הקברות בית שלום (מזרח לוס אנג'לס) בית הקברות בית שלום (הלנה, מונטנה) (אנ') בית הקברות בית שלום (קולמה, קליפורניה) (אנ') בית הקברות בית שלום (אוקלנד, קליפורניה) בית הקברות בית שלום (פורטרוויל, קליפורניה) בית הקברות בית שלום (סקרמנטו, קליפורניה) בית הקברות בית שלום (סן דייגו, קליפורניה) בית הקברות בית שלום (סאן חוסה, קליפורניה) בית הקברות בית שלום (סנטה קרוז, קליפורניה) בית הקברות בית שלום (מחוז וולד, קולורדו) בית הקברות בית שלום (אלכסנדריה, וירג'יניה) בית הקברות בית שלום (קולמה, קליפורניה) בית הקברות בית שלום (לייקווד, וושינגטון)
חיימה סנטוס

חיימה סנטוס קולאדו (בספרדית: Jaime Santos Colado; נולד ב-27 באפריל 1995 באוביידו שבספרד) הוא כדורגלן ספרדי המשחק בעמדת הקשר ההתקפי. סנטוס גדל במחלקת הנוער של ספורטינג חיחון, והחל את הקריירה המקצוענית שלו בקבוצת המילואים של המועדון. ב-9 באוגוסט 2017 חתם על חוזה לעונה אחת במירנדס מהפרימרה דיויסיון RFEF. הוא ערך 18 הופעות ליגה במועדון. ב-23 בנובמבר 2018 חתם באיסט בנגל מליגת העל ההודית. הוא שיחק במועדון במשך שתי עונות, בהן ערך 29 הופעות ליגה והבקיע 11 שערים. ב-8 בינואר 2021 חתם באתלטיקו פלמפלור מליגת העל הבוליביאנית. הוא ערך 29 הופעות ליגה והבקיע שמונה שערים במועדון בעונת 2021. ב-1 בינואר 2022 שוחרר מהמועדון. חיימה סנטוס, באתר Transfermarkt חיימה סנטוס, באתר Soccerway חיימה סנטוס, באתר BDFutbol חיימה סנטוס, באתר FootballDatabase.eu Jaime Santos, nuevo jugador del C.D. Mirandés para la próxima temporada באתר הרשמי של מירנדס, 9 באוגוסט 2017 (בספרדית) I-League 2018-19: Jaime Santos Colado to become East Bengal's sixth overseas signing באתר Goal, ‏ 23 בנובמבר 2018 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חיימה סנטוס".
זיגורד פון אילזמן

זיגוד וילהלם אדולף ארנולד כריסטוף פרנק פון אילזמן (בגרמנית: Sigurd Wilhelm Adolf Arnold Christoph Frank von Ilsemann‏; 19 בפברואר 1884 – 6 ביוני 1952) היה קצין בצבא הקיסרות הגרמנית אשר התפרסם כשלישו הצבאי של וילהלם השני, קיסר גרמניה. לאחר מלחמת העולם הראשונה, יצא לגלות בהולנד ביחד עם הקיסר ושימש כמנהל אחוזת דורן. אילזמן נולד בלינבורג ב-19 בפברואר 1884. הוא היה בנו של הגנרל הפרוסי קרל פון אילזמן ושל אשתו תֵקְלַה לבית פריין פון המרשטיין-אקוורד. אילזמן התגייס לצבא הקיסרות הגרמנית, הוצב במשמר הקיסרי והגיע לדרגת האופטמן. ב-1918 הוא הפך לשלישו הצבאי של וילהלם השני, קיסר גרמניה. ב-10 בנובמבר של אותה שנה, עם סיום מלחמת העולם הראשונה, נאלץ הקיסר לוותר על כסאו ולצאת לגלות בהולנד. אילזמן בחר לפרוש מהצבא ולצאת לגלות יחד עמו. הקיסר נקלט בתחילה בטירת אמרונכן בידי הרוזן פון בנטינק. הקיסר שהה בטירה במשך שנה וחצי, ובתקופה זו אילזמן התאהב באליזבת פון בנטינק, בתו של הרוזן, שניהלה את משק הבית בטירה לאחר מות אמה. במאי 1920 הם התארסו, ובאוקטובר של אותה שנה הם נישאו. בסוף שנת 1919 רכש הקיסר את אחוזת דורן מידי הברונית המסטרה דה בופור, ולאחר שיפוץ נרחב, עבר לגור בה ב-1920. אליזבת החליטה להישאר באמרונכן ולנהל את משק הבית של אביה. אילזמן החליט לחלק את זמנו בין דורן לאמרונכן, אולם בפועל בילה יותר זמן בדורן. אילזמן היה האיש הקרוב ביותר לקיסר, ופרט לעבודתו היומיומית גם סייע לו בעבודות הגינה והגיש לו את החדשות החשובות מהעיתונים. הוא היה אחד מהבודדים שיצאו עם הקיסר לגלותו ונשארו עמו עד מותו ב-1941. אילזמן החליט להישאר בהולנד ולבקשתו של וילהלם, נסיך הכתר של גרמניה, המשיך לנהל את אחוזת דורן. ב-6 ביוני 1952 הוא התאבד בפתח האחוזה. אילזמן ניהל יומן במשך שנים, אשר חלקים ממנו פורסמו לאחר מותו והוא משמש כמקור חשוב לשנות הגלות של הקיסר. על בסיסו של יומן זה כתב יאן בכמן את הרומן הגרמני "הקיסר בגלות" (Der Kaiser im Exil). בסרט הנשיקה האחרונה של הקיסר גולמה דמותו בידי בן דניאלס. Offizielle Webseite Schloss Amerongen Ilsemann lebte hier mit Frau und Kindern. Haus Doorn in den Niederlanden – wo Ilsemann von 1920 bis 1952 arbeitete. Der Spiegel-Rezension der Ausgabe des zweiten Teiles der Ilsemann-Tagebücher.
סוזי אופנהיימר

סוזי (סוזאן) אופנהיימר (באנגלית: Suzi Oppenheimer; נולדה ב-13 בדצמבר 1934) היא פוליטיקאית יהודייה-אמריקאית מניו יורק, ששירתה בין השנים 1985–2012 כחברת בית המחוקקים המדינתי של ניו יורק (אנ') מטעם המפלגה הדמוקרטית. קודם לכן (1977–1984) הייתה ראש עיריית ממרנק (אנ') במחוז וסטצ'סטר שבמדינת ניו יורק. ערך זה הוא קצרמר בנושא פוליטיקאים אמריקאים. אתם מוזמנים לתרום לוויקיפדיה ולהרחיב אותו.
כריסטיאן דוד גינצבורג

כריסטיאן דוד גינצבורג (לעיתים: גינזבורג או גינסבורג; באנגלית: Christian David Ginsburg; ‏25 בדצמבר 1831, ורשה – 7 במרץ 1914) היה חוקר תנ"ך בריטי, חוקר המסורה למקרא. יהודי מומר. גינצבורג, בן למשפחה יהודית ורשאית, למד בבית המדרש לרבנים בוורשה והתנצר בשנת 1846 בגיל 15. הוא היגר לאנגליה והחל בחקר המקרא. מלבד מהדורה מתורגמת עם פרשנות היסטורית וביקורתית של שיר השירים (1857) ואחריה של קהלת, פרסם מחקרים על הקראים, האיסיים ועל תורת הקבלה. המגנום אופוס שלו הוא ספרו לביקורת ה"מסורה" בארבעה כרכים (1880–1905) שנדפס במהדורה מצומצמת ונחשב לספר יסוד במקצוע זה. גינזבורג, (2) כריסטיאן דוד, ערכו באנציקלופדיה יהודית בעריכת יעקב פבזנר, ירושלים 1970, עמוד 107 מדיה וקבצים בנושא כריסטיאן דוד גינצבורג בוויקישיתוף כריסטיאן דוד גינצבורג, בלקסיקון הספרות העברית החדשה כריסטיאן דוד גינצבורג (באנגלית), באתר ויקיטקסט ציטוטים בנושא כריסטיאן דוד גינצבורג (באנגלית) בוויקיציטוט כתבי כריסטיאן דוד גינצבורג בפרויקט בן-יהודה כריסטיאן דוד גינצבורג, באתר אנציקלופדיה בריטניקה (באנגלית) כריסטין דוד גינצבורג (1831-1914), דף שער בספרייה הלאומית ערך זה הוא קצרמר בנושא אישים ובנושא אנגליה. אתם מוזמנים לתרום לוויקיפדיה ולהרחיב אותו.
תהילים מ'

תהילים מ' הוא המזמור הארבעים בספר תהילים (לפי המספור בוולגטה ובתרגום השבעים, המזמור ממוספר כמזמור ה-39) ועוסק בשיר הלל ותפילה לעזרה. מזמור מ' מורכב משמונה עשרה פסוקים, ומחולק לשני חלקים עיקריים: המשורר שניצל ממצוקה מ"בּוֹר שָׁאוֹן" (רועש)(ג) מלא בטִּיט טובעני שר "שִׁיר חָדָשׁ"(ד) של תהילה לאלוהיו. בשיר משתף המשורר בסיפור הצלתו ומחזק את הרבים בתודעה ש"אַשְׁרֵי הַגֶּבֶר אֲשֶׁר שָׂם ה' מִבְטַחוֹ"(ה). אבל בניגוד לתפילה, הוא לא מקריב קורבנות כי הוא יודע ש"זֶבַח וּמִנְחָה לֹא חָפַצְתָּ"... עוֹלָה וַחֲטָאָה, לֹא שָׁאָלְתָּ". רק לעשות את רצון האל הכתוב "בִּמְגִלַּת סֵפֶר" ומפנים אותו אל תוכו ממש "וְתוֹרָתְךָ בְּתוֹךְ מֵעָי". שוב קורא המשורר לאלוהיו לעזרה:"ה' לְעֶזְרָתִי חוּשָׁה". ועם ההצלה יוכו גם אויביו שמחכים לראות את נפילתו, וקול שמחה יישמע. קולם של המאמינים:"יָשִׂישׂוּ וְיִשְׂמְחוּ בְּךָ כָּל מְבַקְשֶׁיךָ יֹאמְרוּ תָמִיד יִגְדַּל ה' אֹהֲבֵי תְּשׁוּעָתֶךָ"(י"ז). הפרק משמש כהשראה לשיר "40"(אנ') של להקת U2 ויתן בפי שיר חדש - ניגון המושר בחסידות חב"ד, הניגון הולחן לרגל שנת ה-40 לנשיאותו של הרבי מליובאויטש על ידי הרב שלום ברוכשטאט. לניגון ביצועים רבים בהם: דב הנדלר באלבום הדרן. יוחאי כהן. לעשות רצונך - שיר של מקהלת הילדים החסידית יונגערליך לחן של הרשי ויינברגר. לשיר גרסאות כיסוי רבות, בהם: מוישי שוורץ בדואט עם יענקי גרין ומקהלת שירה. מוטי שטיינמץ במחרוזת קבלת עול מלכות שמיים במסגרת סיום הש"ס של דרשו בליווי מקהלת מלכות ומקהלת שירה. מקהלת הילדים המשותפת של חסידימלך ויידיש נחת. ילד הפלא דודי הרשקופ עם מקהלת נרננה. אתה השם - אייזיק האניג בלחן של האדמו"ר מפיטסבורג, עיבוד של מונה רוזנבלום באלבום אמת ניגוני חסידי פיטסבורג 11. מדיה וקבצים בנושא תהילים מ' בוויקישיתוף תהילים מ' מתוך פרויקט 929 הניגון להאזנה באתר יוטיוב. להאזנה באתר חב"ד אינפו. ויתן בפי, יוחאי כהן, להאזנה באתר יוטיוב. לעשות רצונך, בביצוע יונגערליך, סרטון באתר יוטיוב לעשות רצונך, מוישי שווארץ, יענקי גרין ומקהלת שירה, באתר יוטיוב. קבלת עול מלכות שמיים, מוטי שטיינמץ באתר יוטיוב. לעשות רצונך, דודי הרשקופ עם מקהלת נרננה באתר יוטיוב
הצלה אבולוציונית

הצלה אבולוציונית היא תהליך שבו אוכלוסייה, שהייתה נכחדת בהיעדר תהליכי אבולוציה, שורדת עקב ברירה טבעית. המונח נטבע לראשונה בשנת 1995 על ידי ריצ'רד גומולקביץ' ורוברט הולט בהקשר של שינוי סביבתי פתאומי, אך תהליך ההצלה האבולוציונית נחקר עוד קודם לכן בהקשר של שינוי סביבתי מתמשך ובעיקר בנושא האבולוציה של עמידות לתרופות (אנ')‏. הצלה אבולוציונית הבאה בעקבות שינוי חד בסביבת החיים של אורגניזם, מייצרת גרף היקף אוכלוסייה לפי זמן שצורתו כצורת האות U, כאשר בעלי הגנוטיפ המקורי מוחלפים בבעלי גנוטיפ המותאם לשינוי. בסביבה המשתנה באופן רציף, ההצלה האבולוציונית צפויה לייצר השהיה של הופעת התכונות המתאימות לשינויים לאחר השינויים עצמם, כאשר קצב השינוי וקצב האבולוציה זהים. הצלה אבולוציונית נבדלת מהצלה דמוגרפית, בה אוכלוסייה שורדות על ידי הגירה מתמשכת (למשל, הגירת חיות בר לתוך הערים), ללא צורך באבולוציה. מצד שני, הצלה גנטית, שבה אוכלוסייה שורדת בשל הגירת הבלתי מתאימים, יכולה להיחשב כמקרה מיוחד של הצלה אבולוציונית. הצלה אבולוציונית הודגמה במחקרים ניסיוניים ותצפיות רבים ושונים, כגון: שמרים שפיתחו במהלך ניסוי סיבולת לריכוזי מלחים שהיו קטלניים עבורם בעבר. פיתוח עמידות לתרופות על ידי חיידקים. פיתוח עמידות לקוטלי עשבים של עשבים שוטים. Bell, G (2017). "Evolutionary rescue". Annual Review of Ecology, Evolution, and Systematics. 48 (1): 201–207. doi:10.1146/annurev-ecolsys-110316-023011.Bell, G (2017). "Evolutionary rescue". Annual Review of Ecology, Evolution, and Systematics. 48 (1): 201–207. doi:10.1146/annurev-ecolsys-110316-023011. Gonzalez, Andrew (2012). "Evolutionary rescue; an emerging focus at the intersection between ecology and evolution". Philosophical Transactions of the Royal Society B. Gomulkiewicz, R; Holt, R (1995). "When does natural selection save a population from extinction?". Evolution. 49 (1): 201–207. doi:10.1111/j.1558-5646.1995.tb05971.x. PMID 28593677free{{cite journal}}: תחזוקה - ציטוט: postscript (link) Pease, C; Lande, R; Bull, J (1989). "A Model of Population Growth, Dispersal and Evolution in a Changing Environment". Ecology. 70 (6): 1657–1664. doi:10.2307/1938100. Levy, S; Marshall, B (2004). "Antibacterial resistance worldwide: causes, challenges and responses". Nature Medicine. 10: S122–S129. doi:10.1038/nm1145free{{cite journal}}: תחזוקה - ציטוט: postscript (link) Carlson, S; Cunningham, C; Westley, P (2014). Evolutionary rescue in a changing world. Vol. 29. pp. 521–530. doi:10.1016/j.tree.2014.06.005free{{cite book}}: תחזוקה - ציטוט: postscript (link) Brown, J; Kodric-Brown, A (1977). Turnover rates in insular biogeography: effect of immigration on extinction. Ecology. Vol. 58. pp. 445–449. doi:10.2307/1935620. Bell, G; Gonzalez, A (2009). "Evolutionary rescue can prevent extinction following environmental change". Ecology Letters. 12: 942–948. doi:10.1111/j.1461-0248.2009.01350.x. Kreiner, Julia M.; Stinchcombe, John R.; Wright, Stephen I. (2018-04-29). "Population Genomics of Herbicide Resistance: Adaptation via Evolutionary Rescue". Annual Review of Plant Biology. Annual Reviews. 69 (1): 611–635. doi:10.1146/annurev-arplant-042817-040038. ISSN 1543-5008. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הצלה אבולוציונית".
אחוזת דורן

אחוזת דורן (בהולנדית: Huis Doorn, בגרמנית: Haus Doorn) היא טירה קטנה בעיירה דורן שבהולנד. האחוזה התפרסמה כמקום מגוריו של וילהלם השני, קיסר גרמניה אשר יצא לגלות בהולנד לאחר מלחמת העולם הראשונה. הקיסר הגולה התגורר באחוזה משנת 1920 ועד מותו ב-4 ביוני 1941. הוא נקבר במאוזוליאום בפארק האחוזה. כיום האחוזה היא מוזיאון הנמצא בבעלות ממשלת הולנד. אחוזת דורן עתיקה מאוד. היא נזכרת לראשונה בשנת 1289. במקור הייתה מבצר עם חפיר, חומה ומגדלי הגנה שחלקם השתמרו עד ימינו. המבצר היה בבעלות קתדרלת אוטרכט. ב-1633 מכרו הנזירים את המבצר לאציל מקומי בשם רינייר פון גולדשטיין. האחוזה עברה שיפוצים רבים, ובמאה ה-18 קיבלה את צורתה הנוכחית. הציוד והריהוט של הטירה נקנו במאה ה-19. כאשר קנצלר גרמניה מקס פון באדן הכריז על דעת עצמו על התפטרותו של וילהלם השני, קיסר גרמניה ב-9 בנובמבר 1918, נמצא הקיסר במלון בריטניקה, מקום מושבו של המטה הגדול, בעיר ספא, שבבלגיה. מבלי להתפטר, הוא נמלט אל הולנד הנייטרלית ב-10 בנובמבר וביקש מקלט מווילהלמינה, מלכת הולנד. הוא נקלט בתחילה בטירת אמרונכן בידי הרוזן פון בנטינק. הקיסר שהה בטירה במשך שנה וחצי, ובסוף שנת 1919 רכש את אחוזת דורן מידי הברונית הימסטרה דה בופור, ולאחר שיפוץ נרחב, עבר לגור בה ב-1920. כחלק מהפקעת הנסיכים שהתרחשה ברפובליקת ויימאר, איבד בית הוהנצולרן את מרבית רכושו בגרמניה. עם זאת, וילהלם הצליח להעביר את מרבית רכושו האישי לדורן. לפי התיאורים היו לו שם בסך הכל 59 קרונות משא מלאים רהיטים ויצירות אמנות. חלקם מאוחסנים עד היום במרתפי האחוזה. עיסוקו העיקרי של וילהלם באותה תקופה היה חטיבת עצים. את העצים שחתך וניסר הוא הפיץ בין האיכרים באזור בזמן חג המולד. הוא גידל זקן, דבר ששינה את דיוקנו המוכר לכל, והחל לומד את השפה ההולנדית. כן עסק בציד, תחביב שבו עסק עוד בעת שלטונו. לעיתים היה זוכה לביקוריהם של אורחים מכובדים באחוזה, ושמר על עניין וקשר עם הפוליטיקה האירופית. ב-1940 נערך הקרב על הולנד והארץ נכבשה בידי גרמניה הנאצית. מאז זכתה האחוזה למשמר של חיילים גרמנים. כשנה לאחר מכן, ב-4 ביוני 1941, מת וילהלם בדורן, כתוצאה מתסחיף ריאתי. הוא נקבר במאוזוליאום בפארק האחוזה. יורשו של הקיסר וילהלם, נסיך הכתר ירש את הבית, אולם בחר שלא לגור בהולנד. הבית נוהל בידי שלישו הצבאי של הקיסר המנוח זיגורד פון אילזמן. לאחר סיום מלחמת העולם השנייה, הגדירה ממשלת הולנד את הבית כרכוש האויב הגרמני והחרימה אותו. הנסיך וילהלם עתר לבית המשפט בהולנד ב-1949 בבקשה לקבל מחדש את הבית, אולם בית המשפט שלל את תביעתו. ב-1953 העבירה ממשלת הולנד את הבית ל"קרן לניהול אחוזת דורן", פרט למאוזוליאום שהוחזר לידי בית הוהנצולרן. כיום מתפקד המקום כמוזיאון המשמש גם כמוקד עלייה לרגל עבור מלוכנים גרמנים. מדיה וקבצים בנושא אחוזת דורן בוויקישיתוף אתר האינטרנט הרשמי של אחוזת דורן Offizielle Website des Museums Haus Doorn (deutsch, englisch, niederländisch) Haus Doorn. In: Preussen.de Museum Huis Doorn. In: Holland.com Haus Doorn. In: Hohenzollern-Orte.de Karlheinz Weißmann: Zu Besuch beim Kaiser in Doorn. In: Wilhelm-der-Zweite.de
דייוויד פישר

דייוויד פישר (נולד כחיים דייוויד פישר בערך ב-1949) הוא אדריכל איטלקי-ישראלי שבסיסו בפירנצה, איטליה. הוא ידוע בתכנון המגדל הדינמי, גורד שחקים מסתובב שהוצע לבנייה בדובאי. פישר נולד בתל אביב-יפו, ישראל, בערך בשנת 1949. ב-1970 עזב את ישראל כדי ללמוד באוניברסיטת פירנצה. לאחר סיום לימודיו שימש כמרצה לארכיטקטורה והנדסת מבנים באותה אוניברסיטה. פישר השיקה את חברת Fiteco Ltd בניו יורק באמצע שנות ה-80, תוך שהיא מעורבת גם בפיתוח ובניית בתי מלון. הוא עיצב חדרי אמבטיה שהורכבו מראש לבתי יוקרה ולמלונות. משתנה לתושבים. המגדל זיכה את פישר במקום ה-16 ברשימת ההמצאות הטובות ביותר של 2008 של מגזין טיים. מדיה וקבצים בנושא דייוויד פישר בוויקישיתוף A Prefab, Rotating Skyscraper Coming to a City Near You?, www.architecturalrecord.com (באנגלית) Randl 2008, p. 188. "...Italian-Israeli architect David Fisher." Chad Randl, Revolving Architecture, Princeton Architectural Press, 2008-05-15, ISBN 978-1-56898-681-4 Len, Jackie (2008-07-12). "Israeli-born architect unveils twirling tower for Dubai". The Jerusalem Post. He has relinquished his Israeli citizenship, but wouldn't say why. Condé Nast, Shape-Shifter, The New Yorker, ‏2008-07-14 (באנגלית אמריקאית) It's alive! Euro architect unveils rotating building. - Real Estate Weekly | HighBeam Research, web.archive.org, ‏2016-03-07 Kari Jormakka, "The Empire and its Amazing Technicolor Dreamcoat", Architecture in the Age of Empire, Bauhaus-University: Weimar, 2011, pp. 69-70.
רולבוטס

רולבוטס (באנגלית: RollBots) היא סדרת טלוויזיה קנדית בהנפשה ממוחשבת מז'אנר הרפתקאות, מדע בדיוני ודרמה, אשר הופקה על ידי Amberwood Entertainment. לסדרה הופקה עונה אחת הכוללת 26 פרקים באורך 22 דקות, כאשר היא שודרה במקור בקנדה ב-YTV החל מ-7 בפברואר 2009 עד 24 בנובמבר באותה שנה. בישראל הסדרה שודרה בדיבוב עברי בערוץ הילדים בין השנים 2010–2011. פרק זה לוקה בחסר. אנא תרמו לוויקיפדיה והשלימו אותו. הסדרה מתרחשת בעיר אשר נקראת "פליפ סיטי", ביתם של אחד מעשרי שבטי רולבוט שונים. אחד מה-"רולבטים" הוא צעיר שאפתן שמצטרף לכוחות המשטרה (FCPD) בקרב מול "וורטקס המפלצתי". הדיבוב העברי בוים על ידי ליאור סול, והופק על ידי ענבר שטגר עזרא. ספין (תומר גלר) לאנס (חנן רוזן) פני (מייה קדוש) טיני (ברק ברויטמן) קפטן פאונדר (עפרון אטקין) דאסו / קוטו / רולבוטים נוספים (יובל גרבש) אריה (מירב דמארי) וורטקס (מיכה אוזין סליאן) מנקס (טליה ברקאי) בוץ' (אביתר אדיר) מקרו (סער בדישי) רולבוטים נוספים (אלה פטר, אורלי קטן, אלי לולאי, שמחה ברבירו) הפקת הסדרה הוכרזה לראשונה בשנת 2008. הסדרה תוכננה במקור להיות מופקת על פני חמש עונות, אך הפקתה בוטלה לאחר עונה אחת עקב בעיות תקציביות. הסדרה עלתה לראשונה בערוץ YTV בקנדה ב-7 בפברואר 2009. ב-19 בספטמבר 2009 הסדרה שודרה לראשונה בארצות הברית בערוץ The CW4Kids. בישראל הסדרה שודרה לראשונה בשנת 2010 בדיבוב עברי בערוץ הילדים. אתר האינטרנט הרשמי של רולבוטס "רולבוטס", במסד הנתונים הקולנועיים IMDb (באנגלית) "רולבוטס", באתר Metacritic (באנגלית) "רולבוטס", במיזם "אישים" לתיעוד היצירה הישראלית Chris Buchner, ROLLBOTS (באנגלית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
Captain Nemo

"Captain Nemo" (בעברית: "קפטן נמו") הוא שיר שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השלישי שלה, Dive. השיר יצא לאור ב-5 באפריל 1993, על ידי חברת התקליטים A&M רקורדס, כסינגל המוביל מתוך האלבום. הוא נכתב על ידי קריסטר לינדר ואריק הולמברג. במרוצת השנים, הוקלט השיר מספר פעמים בידי אמנים כדוגמת ססיליה ונרסטן (אנ'), קריסטר לינדר (אנ') ואריק הולמברג (אנ'). "Captain Nemo" נכתב על ידי קריסטר לינדר ואריק הולמברג והופק על ידי פרנק פיטרסון. ב-Music & Media סקרו את גרסתה של ברייטמן וקבעו: "לרוב, היא (שרה ברייטמן) הופיעה במחזות זמר שהלחין אנדרו לויד ובר; עכשיו אתה צריך לשפוט אותה על בסיסה. (היא) מעניינת לפחות כמו קייט בוש וטורי איימוס". פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות. במרוצת השנים, הוקלט השיר מספר פעמים בידי אמנים כדוגמת: הזמרת ססיליה ונרסטן (אנ'), שהקליטה אותו כחלק מאלבומה, Cecilia Vennersten. הזמר קריסטר לינדר (אנ'), שהקליט אותו כחלק מהאלבום, Where the River Turns to Sea. הזמר אריק הולמברג (אנ'), שהקליט אותו כחלק מאותו האלבום בו לינדר הקליט אותו. מידע על הסינגל "Captain Nemo" באתר מיוזיק בריינז Dive, 1993-01-01, נבדק ב-2022-01-19 DIVE: CAPTAIN NEMO, נבדק ב-2022-01-28 Cecilia Vennersten - Kapten Nemo..., נבדק ב-2022-01-28 "New Releases: Singles" Cecilia Vennersten – Cecilia Vennersten (1995, CD) (באנגלית), נבדק ב-2022-01-19 Dive (5) - Where The River Turns To Sea, Discogs (באנגלית)